Митридат V подпомага римляните с кораби и помощни войски по времето на Третата пуническа война (149 – 146 пр.н.е.) и по-късно оказва съдействие на римляните във войната им срещу Аристоник Пергамски (131 – 129 пр.н.е.). Заради тези действия консула Маний Аквилий го награждава като му дава провинция Фригия. Въпреки че действията на Аквилий са отменени от сената, изглежда Митридат V управлява провинцията до смъртта си.